CELEX: 32016D0382
Language: fi
Date: 2016-03-15 00:00:00
Title: Komission täytäntöönpanopäätös (EU) 2016/382, annettu 15 päivänä maaliskuuta 2016, Euroopan parlamentin ja neuvoston direktiivin 2006/42/EY mukaisesta Saksan toteuttamasta toimenpiteestä, jolla kielletään kaapelinkuorintakonetyypin markkinoille saattaminen (tiedoksiannettu numerolla C(2016) 1520) (ETA:n kannalta merkityksellinen teksti)

17.3.2016   
            
            
               FI
            
            
               Euroopan unionin virallinen lehti
            
            
               L 72/57
            
         KOMISSION TÄYTÄNTÖÖNPANOPÄÄTÖS (EU) 2016/382,
   annettu 15 päivänä maaliskuuta 2016,
   Euroopan parlamentin ja neuvoston direktiivin 2006/42/EY mukaisesta Saksan toteuttamasta toimenpiteestä, jolla kielletään kaapelinkuorintakonetyypin markkinoille saattaminen
   
      
         (tiedoksiannettu numerolla C(2016) 1520)
      
   
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon koneista ja direktiivin 95/16/EY muuttamisesta 17 päivänä toukokuuta 2006 annetun Euroopan parlamentin ja neuvoston direktiivin 2006/42/EY (1) ja erityisesti sen 11 artiklan 3 kohdan
   sekä katsoo seuraavaa:
   
               (1)
            
            
               Saksa ilmoitti direktiivin 2006/42/EY 11 artiklan 2 kohdassa vahvistetun menettelyn mukaisesti komissiolle toimenpiteestä, jolla kielletään saattamasta markkinoille tyyppiä QJ-001 olevaa kaapelinkuorintakonetta, jota valmistaa Taizhou City Luqiao Qi Jin Wire Peeling Machine Manufacturing, Kiina, ja jakelee Fringo GmbH&Co.KG, Kurfürstendamm 96, 10709 Berliini.
            
         
               (2)
            
            
               Perusteluksi toimenpiteelle ilmoitetaan se, että kaapelinkuorintakone ei täytä direktiivin 2006/42/EY liitteessä I vahvistettuja olennaisia terveys- ja turvallisuusvaatimuksia.
            
         
               (3)
            
            
               Direktiivin 2006/42/EY liitteessä I olevan 1.2.4.3 kohdan (”Hätäpysäytys”) vaatimusten mukaan koneessa on oltava yksi tai useampia hätäpysäytyslaitteita, joiden avulla todellinen tai uhkaava vaara voidaan torjua. Tästä voidaan poiketa a) koneissa, joissa hätäpysäytyslaite ei vähentäisi riskiä joko siksi, että se ei lyhentäisi pysäytysaikaa, tai siksi, että se ei mahdollistaisi niitä erityistoimenpiteitä, joita riskin hallitsemiseksi tarvitaan, b) käsinkannateltavissa ja/tai -ohjattavissa koneissa. Vaikka kaapelinkuorintakone ei kuulu poikkeuksen soveltamisalaan, siinä ei ollut hätäpysäytyskytkintä.
            
         
               (4)
            
            
               Direktiivin 2006/42/EY liitteessä I olevassa 1.3.7 kohdassa (”Liikkuvista osista aiheutuvat riskit”) vaaditaan, että koneen liikkuvat osat on suunniteltava ja rakennettava niin, että kosketuksesta aiheutuvat ja onnettomuuksiin mahdollisesti johtavat riskit estetään, tai jos riskejä ei saada poistetuksi, ne on varustettava suojuksilla tai turvalaitteilla. Kaapelinkuorintakoneessa oli seuraavat puutteet:
               
                           —
                        
                        
                           liikkuvista osista johtuva riski turvalaitteiden puuttumisen vuoksi; tässä tapauksessa näkyvillä oleva kiilahihna,
                        
                     
                           —
                        
                        
                           riittämätön etäisyys vaaravyöhykkeestä; tässä tapauksessa kädet voivat joutua kaapelinohjaimilta teloille vievälle alueelle, jos varoetäisyyksiä ei noudateta.
                        
                     
         
               (5)
            
            
               Direktiivin 2006/42/EY liitteessä I olevan 1.7.1 kohdan (”Koneessa olevat tiedot ja varoitukset”) mukaan kirjalliset tai suulliset tiedot ja varoitukset on ilmaistava yhdellä tai useammalla yhteisön kielellä, jotka se jäsenvaltio, jossa kone saatetaan markkinoille ja/tai otetaan käyttöön, voi määritellä perustamissopimuksen mukaisesti ja joihin voidaan pyynnöstä lisätä toisinnot muilla käyttäjien ymmärtämillä yhteisön virallisilla kielillä. Kaapelinkuorintakoneen tapauksessa ohjekirjassa olevat varoitusmerkinnät oli annettu vain englanninkielisinä.
            
         
               (6)
            
            
               Direktiivin 2006/42/EY liitteessä I olevassa 1.7.4.2 kohdassa (”Ohjeiden sisältö”) täsmennetään tiedot, jotka jokaisessa ohjekirjassa on oltava. Kaapelinkuorintakoneen ohjekirjassa ei ollut tietoja sellaisista jäännösriskeistä, joita on jäänyt jäljelle toteutetuista luontaisesti turvallisista suunnittelutoimenpiteistä, suojausteknisistä toimenpiteistä ja täydentävistä suojaustoimenpiteistä huolimatta, eikä melupäästöjä koskevia tietoja, kuten 1.7.4.2 kohdan l alakohdassa edellytetään. Piirustukset, kaaviot, kuvaukset ja selitykset, jotka ovat koneen käytön, huollon ja korjauksen sekä sen oikean toiminnan tarkistamisen kannalta tarpeelliset ja joita edellytetään 1.7.4.2 kohdan e alakohdassa, puuttuivat suurelta osin tai olivat epäselviä.
            
         
               (7)
            
            
               Komissio kehotti yrityksiä Fringo GmbH&Co.KG ja City Luqiao Qi Jin Wire Peeling Machine Manufacturing esittämään huomautuksensa Saksan toteuttamasta toimenpiteestä. Vastausta ei saatu.
            
         
               (8)
            
            
               Saksan viranomaisten toimittaman näytön tarkastelu vahvistaa, että tyyppiä QJ-001 oleva kaapelinkuorintakone, jota valmistaa Taizhou City Luqiao Qi Jin Wire Peeling Machine Manufacturing, Kiina, ja jota jakelee Fringo GmbH&Co.KG, Saksa, ei vastaa direktiivin 2006/42/EY 5 artiklan 1 kohdan a alakohdassa tarkoitettuja olennaisia turvallisuus- ja terveysvaatimuksia ja että tämä vaatimustenvastaisuus aiheuttaa käyttäjille vakavan loukkaantumisvaaran. Sen vuoksi on aiheellista pitää Saksan toteuttamaa toimenpidettä perusteltuna,
            
         ON HYVÄKSYNYT TÄMÄN PÄÄTÖKSEN:
   1 artikla
   Saksan toteuttama toimenpide, jolla kielletään saattamasta markkinoille tyyppiä QJ-001 olevaa kaapelinkuorintakonetta, jota valmistaa Taizhou City Luqiao Qi Jin Wire Peeling Machine Manufacturing, Kiina, ja jota jakelee Fringo GmbH&Co.KG, Kurfürstendamm 96, 10709 Berliini, on perusteltu.
   2 artikla
   Tämä päätös on osoitettu kaikille jäsenvaltioille.
   
      Tehty Brysselissä 15 päivänä maaliskuuta 2016.
      
         
            Komission puolesta
         
         Elżbieta BIEŃKOWSKA
         
            Komission jäsen
         
      
   
   
      (1)  EUVL L 157, 9.6.2006, s. 24.